રાજાએ વેલને પૂછ્યું, “આ બગીચાના બધા જ વૃક્ષો અને ફૂલઝાડ મુરઝાયેલા છે પણ તુ આવી તાજીમાજી કેમ છે ?” વેલ રાજાની સામે જોઇને હસી પછી બોલી, “હું મારી સરખામણી બીજા કોઈ સાથે નથી કરતી. ફળોથી લથબથ વૃક્ષોને જોઇને કે ફૂલોથી લચી પડેલ છોડને જોઇને મને દુઃખ નથી થતું કે મારામાં ફળ કે ફૂલ કેમ નથી ? કારણ કે હું સમજુ છું કે આ બગીચામાં મને લાવતી વખતે મારા મહત્વને ધ્યાનમાં લઈને જ લાવવામાં આવી હશે. મને આ ધરતી પર રોપવામાં આવી ત્યારે રોપનારને ખબર જ હશે કે મારામાં ફળ કે ફૂલ આવવાના નથી અને છતાય મને રોપી તો મારી આ બગીચાને સુંદર બનાવવા માટે કોઈ જરૂર હશે જો મારી જરૂરના હોય તો પછી મને આ બગીચામાં લાવવામાં જ ન આવી હોત. બસ મેં તો માત્ર મારી જાતને વિકસાવી જેથી હું મને અહી લાવનારના ઉદેશને પૂર્ણ કરી શકુ. આજે આપના ચહેરા પરનો આનંદ જોઇને મને પણ આનંદ છે કે હું મને લાવનારના ઉદેશને પૂર્ણ કરી શકી છું.”